Eesti pildis: Geograafilised pildisarjad koolidele
"Eesti pildis: Geograafilised pildisarjad koolidele" on koolidele õppevahendiks mõeldud Carl Sarapi pildistustega fotokomplektide sari, mida andis 1939. aastal välja J. Triefeldti äri Rakveres. Ühele kindlale Eesti piirkonnale pühendatud pildikomplekti kuulus paberist ümbriskaas ja 10 erinevat fotot, tagaküljel trükitud teave fotol kujutatu kohta. Pildisarjale tegid kaastööd geograaf August Tammekann ja ajaloolane Arnold Soom. Välja jõuti anda 9 erinevat fotokomplekti (kõik ilmusid 1939).